钦定古今图书集成/明伦汇编/闺媛典/第036卷 > 蒋廷章妻马氏
## 钦定古今图书集成/明伦汇编/闺媛典/第036卷 > 蒋廷章妻马氏

按《仪真县志》：“马氏，名中尧，廪生登云女。年十四，母张
患疾滨危，女侍汤药，衣不解带，四十馀日，百药不效，
计惟有割体肉。陵晨，家人皆卧，觅刀厨下不得，遂取
破薪者刲之，殊钝。乃登楼叩首于斗坛，以手拭刃，刃
加利，刲左股入沸药中进母，母病立瘥。女以蔓菁叶
蘸汤裹疮，疮顿合。再以刃试物，虽菘腐不能断。后为”
邑明经蒋廷章妻。